Diari Oficial de la Generalitat Valenciana


Sumari del DOGV 9849, del 15-05-2024 (2024/4382)

Extracte de la Resolució de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions en matèria de diversitat, per a l'exercici 2024.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4382


Data del document
:   09-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions en matèria de diversitat, per a l'exercici 2024. [2024/4382]  
BDNS (identif.): 760640.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: (https://www.infosubvenciones.es/bdnstrans/GE/es/convocatoria/760640)  
Així mateix, es troba disponible en l'adreça web:  
http://www.inclusio.gva.es/web/igualdad-diversidad  
  
Primer. Entitats beneficiàries  
Entitats que complisquen els requisits indicats en l'article 2 de l'Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives (DOGV 8973, del 11.12.2020). No són subvencionables els projectes que ja hagen sigut finançats íntegrament per esta o una altra administració.  
  
Segon. Objecte  
Finançar els programes d'interés general en matèria de diversitat, a través dels projectes que s'allisten en l'annex A de la resolució i aquells altres d'interés general proposats per les entitats destinades a aprofundir en el foment i el desenvolupament del valor de la diversitat, la igualtat, i la no-discriminació. La convocatòria va dirigida al col·lectiu de les persones lesbianes, gais, trans, bisexuals i intersexuals LGTBI, al poble gitano, a les persones migrants, a la igualtat de tracte i a les víctimes de la violència de les conductes d'odi.  
  
  
Tercer. Bases reguladores  
Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió d'ajudes a entitats sense ànim de lucre per a finançar projectes de suport a la igualtat en la diversitat (DOGV 8973, de l'11.12.2020), modificada per les correccions d'errades publicades en el DOGV 9000, de 19.01.2021 i DOGV 9019, de 12.02.2021.  
  
  
Quart. Dotació pressupostària  
L'import màxim estimat a finançar és el següent:  
Denominació línia: Programes de lluita contra la discriminació i delictes d'odi a través de la sensibilització i foment de la igualtat de tracte.  
Finalitat: donar suport als programes i actuacions dirigides a la igualtat de tracte i no discriminació dels col·lectius de la diversitat, així com la lluita contra els delictes d'odi i l'atenció a les víctimes.  
Línia de subvenció: S0384  
Import: 440.000,00 €  
  
Quint. Termini de presentació  
El termini per a la presentació de les sol·licituds serà de 20 dies des de l'endemà de la publicació de la present resolució en el DOGV.  
  
Sext. Forma de presentació  
Exclusivament per via electrònica: https://www.gva.es/va/inicio/procedimientos?id\_proc=95278, adjuntant els documents que s'indiquen en la convocatòria.  
  
Sèptim. Criteris de valoració  
S'establixen en l'article 5 de l'Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives (DOGV 8973, del 11.12.2020).  
  
  
Octau. Justificació  
Mitjançant la presentació de la documentació de caràcter econòmic, justificativa de l'import concedit i d'una memòria explicativa del projecte subvencionat.  
  
València, 9 de maig de 2024.- La vicepresidenta segona del Consell i consellera de Servicis Socials, Igualtat i Habitatge: Susana Camarero Benítez.